રાજકોટ, તા. ૧૫ : ગરવા ગિરનારની તળેટીમાં દર વર્ષે ભરાતા જગ-વિખ્યાત ભવનાથના મેળાને 'લઘુ કુંભમેળા'નો દરજ્જો આપીને આવતા વર્ષથી આ મેળો શ્નમિનિ કુંભમેળાલૃતરીકે ઉજવવાની અને ગિરનાર તીર્થના સર્વાંગી વિકાસ માટે 'ગિરનાર ડેવલપમેન્ટ ઓથોરિટી' રચવાની મુખ્યમંત્રીશ્રી વિજયભાઈ રૂપાણીએ કરેલી જાહેરાતને ભાજપના સિનિયર અગ્રણી તેમજ 'ગુજરાત પવિત્ર યાત્રાધામ વિકાસ બોર્ડ'ના પૂર્વ ઉપાધ્યક્ષ શ્રી રાજુભાઈ ધ્રુવે ઉમળકાભેર આવકારી જણાવ્યું છે કે, જુનાગઢ અને ગિરનાર તીર્થના સર્વાંગી વિકાસનો માર્ગ હવે મોકળો થઇ ગયો છે. દુનિયાના યાત્રા-પ્રવાસ-પર્યટનના નકશામાં હવે જુનાગઢ અનોખું સ્થાન પ્રાપ્ત કરશે તે નિશ્ચિત છે.